text: Uautoriseret bridgewalker legede kispus med politi og brandvæsen 
  02 august 2016 kl. 20.34
  Den farlige færd uden for lukketid betød en masse redningsfolk blev tilkaldt, og i en kort periode blev også togene mellem Fyn og Jylland indstillet.
  Trods det massive opbud af både brand og redningsfolk samt flere patruljebiler forsvandt personen for politiet.
  Vagtcehf Lars Grønlund ved Sydøstjyllands Politi siger til TV SYD, at ved redningsaktionen traf politiet en person, men at de ikke kunne afgøre om personen var den samme, som havde kravlet oppe på den Gamle Lillebæltsbro.
  Lars Grønlund fortæller, at politiet er af den formodning, at vedkommende lavede en slags gimmick med politiet. 
  - Det er meget alvorligt at gøre den slags. Vedkommende kunne være faldet ned. Ud over højden som er farlig, så kører der også tog på broen, som binder landsdelene sammen, og som for en kort periode måtte indstilles af hensyn til sikkerheden, så det er ganske alvorligt, siger Lars Grønlund til TV SYD.
  